
PÁLYÁZATI FELHÍVÁS
ÉS ÚTMUTATÓ

Az Emberi Erőforrások Minisztériuma
támogatásával a Nemzeti Fogyatékosságügyi- és Szociálpolitikai Központ 
Közhasznú Nonprofit Kft. pályázatot hirdet

„Kis létszámú bentlakásos fogyatékos intézmények, illetve egyházi és civil fenntartású család- és gyermekjóléti szolgálatok kiegészítő támogatása”
(KOMP2019)
címmel

Nemzeti Fogyatékosságügyi- és Szociálpolitikai Központ 
Közhasznú Nonprofit Kft. 

[bookmark: _Toc27564389]A pályázat célja

Közvetlen célcsoport: kis létszámú, fogyatékos személyek számára személyes gondoskodás keretébe tartozó szakosított ellátást, valamint ellátási szerződés keretében család- és gyermekjóléti szolgáltatást fenntartó egyházi és nem állami szervezetek.

[bookmark: _Toc27564390]Támogatásban részesíthetők köre, beadható pályázatok száma

Vissza nem térítendő támogatást igényelhet a Magyarország 2019. évi központi költségvetéséről szóló 2018. évi L. törvény (a továbbiakban: Kv.tv.) 42. § (1) bekezdése szerinti nem állami szociális fenntartó, amely fenntartóként a pályázat meghirdetésének napján érvényes és jogerős szolgáltatói nyilvántartásba vételről szóló határozattal rendelkezik, illetve a szolgáltatói nyilvántartásba vételről szóló határozatban feltüntetett ágazati azonosítóval rendelkező intézményt tart fenn fogyatékos személyek számára, vagy család- és gyermekjóléti szolgálatot működtet, és megfelel az alábbi feltételeknek:
· a nyújtott család- és gyermekjóléti szolgáltatásra vonatkozó bejegyzéssel rendelkezik a szolgáltatói nyilvántartásban vagy 
a szakosított ellátások közül az alábbi típusok valamelyikére bejegyzéssel rendelkezik  a szolgáltatói nyilvántartásban: A személyes gondoskodás keretébe tartozó szakosított ellátások:
· fogyatékos személyek ápoló-gondozó otthona
· fogyatékos személyek rehabilitációs otthona
· fogyatékos személyek rehabilitációs célú lakóotthona
· fogyatékos személyek ápoló-gondozó célú lakóotthona
· támogatott lakhatás fogyatékos személyek részére
A személyes gondoskodás keretébe tartozó szakosított ellátások esetében a bejegyzett férőhelyszám legfeljebb 30 fő lehet, továbbá a munkaviszonyban foglalkoztatott dolgozói létszám eléri legalább a férőhelyszám 50%-át.
Nem nyújtható kiegészítő támogatás azon szervezet részére, amely ugyanilyen jogcímen az Emberi Erőforrások Minisztériumától támogatásban részesült.
A pályázat nyilvános.
FONTOS! A pályázó szervezet 1 DB PÁLYÁZATOT NYÚJTHAT BE a KOMP2019 konstrukcióra, független attól, hogy hány szociális alapszolgáltatást és szakosított ellátást működtet. 
A Pályázati Adatlapon és a Szolgáltatási Táblában kell a pályázó szervezet által működtetett - szolgáltatói nyilvántartásba vételről szóló határozattal rendelkező - szociális alapszolgáltatásokat és szakosított ellátásokat külön-külön bemutatnia.


Nem pályázhatnak azok a szervezetek,
· amelyek jogerős végzéssel elrendelt csődeljárás, felszámolási, illetve végelszámolási eljárás vagy a megszüntetésükre irányuló jogszabályban meghatározott egyéb eljárás alatt állnak;
· amelyek nem felelnek meg az államháztartásról szóló 2011. évi CXCV. törvény (a továbbiakban: Áht.) 50. § (1) bekezdésében meghatározott követelményeknek
· amelyek a pályázat beadását megelőző 5 évben megítélt támogatás(ok)ról szóló beszámolóját az NFSZK Nonprofit Kft. (és jogelődei) vagy az Emberi Erőforrások Minisztériuma (illetve jogelődje) visszautasította, vagy lejárt esedékességű, elszámolatlan vagy visszafizetetlen kintlévőségük van az NFSZK Nonprofit Kft.-vel, illetve a Minisztériummal szemben;
· amelyek esetében a szervezet bírósági nyilvántartásból való törlését az ügyészség kezdeményezte;
· amely pályázóval szemben a közpénzekből nyújtott támogatások átláthatóságáról szóló 2007. évi CLXXXI. törvény (a továbbiakban Knyt.) 6. § bekezdése szerint foglalt összeférhetetlenségi ok áll fenn;
· a Knyt. 8.§ (1) bekezdésében foglalt érintettség áll fenn és ezen körülmény közzétételét a Knyt. szerint határidőben nem kezdeményi.

Nem támogatható az a pályázat, amelynek megvalósítása, illetve a megvalósítás módja vagy eredménye:
· bűncselekménynek vagy bűncselekmény elkövetésére való felhívásnak minősül;
· alapvető emberi vagy alkotmányos jogot sért;
· a nemzet, a nemzeti, etnikai, nyelvi és más kisebbségek, valamint más nemzetek méltóságának és a társadalom más alapvető érdekeinek sérelmével jár, így különösen a közrendbe, a közerkölcsbe, a család és a kiskorúak védelmének követelményébe ütközik.

[bookmark: _Toc27564391]A támogatás felhasználási időszaka

2019. január 1-jétől 2020. január 31-ig tart.

[bookmark: _Toc27564392]Támogatható programok, a támogatás mértéke

A pályázaton vissza nem térítendő támogatás nyerhető el. A pályázathoz önerő biztosítása nem kötelező. 
A támogatás elosztása a Pályázati Útmutatóban előre rögzített elvek alapján meghatározott módon történik. 
Jelen támogatási konstrukcióban nem tevékenységekre kell pályázni. A támogatás normatív jellegű.
[bookmark: _Toc27564393]A program forrása

[bookmark: _Hlk25177661][bookmark: _Hlk25177678]A pályázatok támogatására rendelkezésre álló keretösszeg: 445 550 000 Ft, amelyet az Emberi Erőforrások Minisztériuma és a Nemzeti Fogyatékosságügyi- és Szociálpolitikai Központ Közhasznú Nonprofit Kft. (a továbbiakban: NFSZK, Társaság) között létrejövő Támogatói okirat biztosít. 
Forrás megnevezése: Magyarország 2020. évi központi költségvetéséről szóló 2019. évi LXXI. törvény 1. sz. melléklete XX. EMMI fejezet 20/19/10 Egyes szociális és gyermekvédelmi szolgáltatások fejlesztési támogatása.
Önrész vállalása nem feltétel. 
Támogatás formája: vissza nem térítendő támogatás
Egy pályázó által minimálisan igényelhető és elnyerhető támogatási összeg: nem releváns
Egy pályázó által maximálisan igényelhető és elnyerhető támogatási összeg: nem releváns,
Támogatás intenzitása: 100,00%
Saját forrást nem szükséges biztosítani.

[bookmark: _Toc27564394]A pályázat által támogatott költségtételek

Előzetesen tájékoztatjuk a pályázókat arról, hogy a nyújtott támogatás tervezésére és felhasználására az alábbi jogcímeken lehet majd kiadásokat tervezni:
· bér és egyéb személyi jellegű kiadások (bér és járulékai, számfejtett megbízási díj és járulékai, egyéb személy jellegű költségek)
· dologi kiadások (kisértékű tárgyi eszközök beszerzése, anyagköltségek, szolgáltatások vásárlása, beleértve a rezsi költséget is)

A projekt keretében elszámolható költségeknek a következő kritériumoknak kell megfelelniük:
· az intézmény működésével kapcsolatosan merülnek fel.

Azok a ténylegesen felmerült költségek számolhatóak el, amelyek a pályázó fenntartó vagy az általa fenntartott intézmény, szolgáltató (önálló jogi személy intézmény, szolgáltató esetén) könyveibe be lettek vezetve, emellett azonosíthatóak és a megfelelő bizonylatok eredeti példányaival alátámaszthatóak (a bizonylatoknak meg kell felelniük a számvitelről szóló 2000. évi C. törvény megfelelő előírásainak).
Nyertes pályázat esetén a szervezet számára a Pályázati Adatlapon bemutatott szociális szolgáltatásonként (szociális alapszolgáltatás és szakosított ellátás) kerül meghatározásra a támogatási összeg, de csak egy Támogatási Szerződés kerül megkötésre. A Támogatási Szerződés tartalmazza majd a szolgáltatásonkénti költségvetési terveket és elnyert támogatási összegeket.
A pályázatban a következő költségtételekre NEM lehet támogatást igényelni:
· gépjármű beszerzése,
· kamatok, illetve kamat jellegű költségek,
· veszteségekre, 
· későbbi kötelezettségekre, 
· kétes kintlévőségekre stb. vonatkozó általános és céltartalékokra.


[bookmark: _Toc27564395]A Pályázati Dosszié részei

· Adatkezelési Tájékoztató
· Hozzájárulás adatkezeléshez
· Pályázati Felhívás és Útmutató
· Pályázati Adatlap
· Adatok Tábla 
· Szolgáltatási Tábla
· Költségterv (Tájékoztató jelleggel)
· Foglalkoztatottakról kimutatás 
· Nyilatkozatok
1. sz. nyilatkozatok
2. sz. nyilatkozat az ÁFA-ról
3. sz. nyilatkozat hasonló célra kapott támogatásokról
4. sz. nyilatkozat a közpénzekből nyújtott támogatások átláthatóságáról


[bookmark: _Toc27564396]A benyújtandó kötelező dokumentumok

	Ssz.
	Dokumentum neve
	Benyújtás módja

	1.
	Pályázati Adatlap
	Nyomtatva, törvényes képviselő által aláírva, pecsételve
ÉS
CD/DVD/egyéb adathordozóra másolva, eredeti formátumban (doc,docx)

	2.
	Költségterv
	A pályázathoz nem kell benyújtani.

	3.
	Adatok tábla 
	CD/DVD/egyéb adathordozóra másolva, eredeti formátumban (xls, xlsx), nyomtatni nem kell

	4.
	Szolgáltatási Tábla
	CD/DVD/egyéb adathordozóra másolva, eredeti formátumban (xls, xlsx), nyomtatni nem kell

	5.
	A pályázó létesítő okiratának vagy jogszabályban meghatározott nyilvántartásba vételét igazoló okiratának a pályázó törvényes képviselője által 30 napnál nem régebben hitelesített másolata VAGY civil szervezet esetén a www.birosag.hu oldalon a civil szervezetek névjegyzékéből letöltött és a pályázó törvényes képviselője által 30 napnál nem régebben hitelesített másolata
	Nyomtatva, a Pályázati Adatlaphoz mellékelni

	6.
	Szociális szakosított ellátás esetében a Magyar Államkincstár Területi Igazgatóságának a pályázó részére kiadott, a Kv.tv. 42. §-a szerinti támogatás megállapításáról szóló – 2019. december 31-én hatályos – határozat pályázó által hitelesített másolata.  
	Nyomtatva, a Pályázati Adatlaphoz mellékelni

	7.
	A pályázó szervezet által kötelezően benyújtandó 1., 2., 3., 4. nyilatkozatok
	Nyomtatva, a Pályázati Adatlaphoz mellékelni

	8.
	A Pályázati Adatlapon bemutatott összes intézmény/szolgáltatás szolgáltatói nyilvántartás-ba vételről szóló határozat pályázó által hitelesített másolata
	CD/DVD/egyéb adathordozóra másolva, nyomtatni nem kell

	9
	Foglalkoztatottakról kimutatás a mellékelt Excel táblában
	CD/DVD/egyéb adathordozóra másolva, nyomtatni nem kell

	10.
	CD/DVD/Egyéb adathordozó
	Az előző pontokban kért dokumentumok másolata



FONTOS! A 4. sz. Összeférhetetlenségi nyilatkozat formanyomtatvány esetében, amennyiben sem érintettség, sem összeférhetetlenség nem áll fent, akkor mindkét rubrikába írják az 1-es számot! A rubrikákba tett X-et nem fogadjuk el! 
A „Közzétételi kérelem” formanyomtatványt kizárólag érintettség fennállása esetén kell csatolni! Abban az esetben, ha nem áll fenn érintettség, nem kell csatolni ezt a dokumentumot. 
Felhívjuk a figyelmüket arra, hogy a pályázati dossziét megváltoztatni nem lehet! Amennyiben megváltoztatják a dosszié egyes elemeinek tartalmát, az a pályázatból történő kizárást vonhatja maga után!
[bookmark: _Toc27564397]A pályázat benyújtásával kapcsolatos információk

A pályázatot (pályázati adatlap és a kötelező mellékletek) 1 db eredeti példányban, spirálozva/fűzve, továbbá 1 db elektronikus adathordozón (CD/DVD/egyéb) szükséges benyújtani.
Kérjük, hogy figyelmesen olvassák el a pályázati felhívást és a pályázati útmutatót!
Benyújtási határidő: folyamatos, de legkésőbb 2020. január 31.
Határidőben benyújtottnak minősül az a pályázat, amelyet az adott napon (vagy ünnepnap esetén az azt követő első munkanapon) postára adnak. 
A postára adás tényét a dátumbélyegző igazolja.

A pályázatot kizárólag postai úton lehet benyújtani a következő címre:
Nemzeti Fogyatékosságügyi- és Szociálpolitikai Központ Közhasznú Nonprofit Kft.
Hazai Támogatások Programirodája
1138 Budapest, Váci út 191.
A borítékra írják rá a pályázat kódszámát! (KOMP2019)
Pályázati díj nem kerül meghatározásra.
[bookmark: _Toc27564398]A pályázatok értékelése

A pályázatok értékelése kettő fázisban történik:
· jogosultsági ellenőrzés
· formai ellenőrzés

Jogosultsági ellenőrzés (az államháztartásról szóló törvény végrehajtásáról szóló 368/2011. (XII. 31.) Korm. rendelet (továbbiakban: Ávr.) 70. §. (1) pontja alapján)
A pályázat befogadásáról a Társaság a pályázat benyújtását követő hetedik napig elektronikus befogadó nyilatkozatot bocsát a pályázó rendelkezésére, vagy amennyiben a jogosultsági kritériumok ellenőrzését követően megállapítja a pályázat érvénytelenségét, további érdemi vizsgálat nélkül elektronikus úton (az érvénytelenség okának megjelölésével) elutasítja a pályázatot. 

A pályázat befogadása során az alábbi jogosultsági szempontokat vizsgáljuk:
	
	Szempont
	Ha hiányzik

	1.
	A pályázat a benyújtásra meghatározott határidőn belül, postai úton került benyújtásra.
	Ha nem, elutasítva

	2.
	A pályázó a pályázati kiírásban meghatározott lehetséges támogatást igénylői körbe tartozik. (Pályázati Útmutató 1.1 pontja)
	Ha nem, elutasítva

	3.
	A pályázó csatolta a 4. számú nyilatkozatot a Knyt. szerinti összeférhetetlenség, illetve érintettség fennállásáról, vagy hiányáról.
	Ha nem, elutasítva



 Formai ellenőrzés
A befogadott pályázatok formai értékelését az alábbi értékelési szempontrendszer alapján a Társaság munkatársai végzik.
	
	Szempont
	Ha hiányzik

	1.
	Szabályos formanyomtatványt használtak a pályázathoz.
	Ha nem, elutasítva

	2.
	A pályázati adatlap hiánytalanul és számítógéppel, magyar nyelven van kitöltve.
	Ha nem, elutasítva

	3.
	A pályázati adatlapot megfelelően írták alá: dátum, törvényes képviselő aláírása, bélyegző.
	Ha nem, elutasítva

	4.
	A pályázati adatlap kötelező mellékleteit csatolták. 
	Ha nem, hiánypótlás

	5.
	A pályázati dokumentációt 1 db CD/DVD-n is mellékelték. Adatlap Word formátumban, Költségterv és Adatok tábla xls formátumban)
	Ha nem, hiánypótlás



A támogatási egységek kiszámítását az 1. számú melléklet tartalmazza.
A pályázat formai hiánypótlására egy alkalommal van lehetőség, legkésőbb a felszólítást követő 5. munkanapig. A hiánypótlás benyújtásának elmulasztása vagy nem megfelelő teljesítése esetén a pályázat formai okok alapján elutasításra kerülhet. A formai hiánypótlás bekérése elsősorban e-mail-es úton történik. A formai értékelés eredményéről az Értékelő Bizottság dönt. Az Értékelő Bizottság javaslatot tesz a nyertes pályázókra, a pályázat benyújtását követő legkésőbb 10 napon belül.
Társaságunk a támogatási döntés aláírásáig semmilyen módon nem nyújthat tájékoztatást a benyújtott pályázat státuszáról!

[bookmark: _Toc27564399]Eredményhirdetés és a Támogatási Szerződés megkötésének feltételei

A pályázat eredményéről történő értesítés módja és határideje
A támogatási döntést az Értékelő Bizottság javaslata alapján az NFSZK ügyvezető igazgatója hozza meg. A döntéshozatal folyamatos, beadást követően legfeljebb 15 napon belül megtörténik.
A döntést követően a nyertes lista felkerül az NFSZK honlapjára: www.nfszk.hu
A pályázókat a támogatási döntésről az NFSZK 15 napon belül - írásban - értesíti. 
A Támogatási Szerződés (továbbiakban Szerződés) megkötésének feltételei
A döntés meghozatala után az NFSZK írásban megküldi a Szerződés ellenjegyzett példányát a nyertes pályázó részére aláírásra, egyúttal bekéri a megkötéséhez szükséges dokumentumokat. Az értesítő levél tartalmazza a Szerződés megkötésének tervezett határidejét is. A dokumentumok visszaérkezését követően ügyvezetői aláírásra kerül a Szerződés, majd 1 eredeti példányt visszajuttattunk a nyertes pályázó részére.  
A Szerződés aláírására rendelkezésre álló időtartam az értesítő levél dátumától számított 30 nap. 
Amennyiben a nyertes pályázó mulasztásából az NFSZK által meghatározott határidőtől számított további harminc napon belül nem kerül sor a szerződéskötésre, a támogatási döntés hatályát veszti. Ha a nyertes pályázó mulasztása az NFSZK megítélése szerint méltányolható okból származik, a szerződéskötésre az általa megállapított határidőt követő harminc napon belül az eredeti határidőnél nem hosszabb időtartamú új határidőt állapíthat meg.
Az alábbi mellékletek szükségesek a Szerződés megkötéséhez:
· A támogatási összegre vonatkozó aláírt költségterv és annak indoklása 
· A nyertes szervezet létesítő okiratának vagy jogszabályban meghatározott nyilvántartásba vételét igazoló okiratának a támogatási igény benyújtásánál 30 napnál nem régebbi, eredeti példánya
· Felhatalmazó levél beszedési megbízás alkalmazására a szervezet minden számlaszámára vonatkozóan, a bank által kitöltve 1 eredeti példányban 
· A Szerződést aláíró törvényes képviselőnek a támogatási igény benyújtásánál 30 napnál nem régebbi, közjegyző által hitelesített aláírási címpéldánya (eredeti vagy közjegyző által hitelesített másolat) VAGY a támogatási igény benyújtásánál 30 napnál nem régebbi, a pénzügyi intézmény által hitelesített banki aláírás karton másolata VAGY a támogatási igény benyújtásánál 30 napnál nem régebbi ügyvéd által ellenjegyzett aláírásmintája 1 eredeti példányban
· Egyéb a Szerződésben meghatározott mellékletek

Többszöri pályázás esetén: ha a kedvezményezett három éven belül több alkalommal nyújt be pályázatot ugyanahhoz a támogatóhoz és az aláírási címpéldányban, illetve a létesítő okiratban foglalt adatok nem változtak, akkor ezeket a legkorábban benyújtott pályázathoz kell csatolni, a további pályázatban pedig nyilatkozni arról, hogy az érintett okiratokban foglalt adatok nem változtak.
FONTOS! Az előző pont értelmében azon pályázók, akik az AUT2017, AUT2018, AUT2019, CH2017, CH2018, CH2019, FOF2017, FOF2018, FOF2019, SKK2017, SKK2018, SKK2019, LSER2017, LSER2018, LSER2019, SZÜLŐ2017, SZÜLŐ2018, SZÜLŐ2019, FOGLALKOZTATÁS2017, FOGLALKOZTATÁS2018, FOGLALKOZTATÁS2019, OS2018, OS2019 támogatási konstrukciók valamelyikében nyertek és már beküldték az előző pontban említett dokumentumokat, nem szükséges újból benyújtani, amennyiben azok adataiban nem következett be változás. De ebben az esetben is írásban nyilatkoznia kell a pályázatot aláíró törvényes képviselőnek arról, hogy a korábban beadott dokumentumok adataiban változás nem következett be.
Amennyiben a nyertes pályázó a mostani Szerződéshez új, eredeti címpéldányt nyújt be – és nem történik közben adatváltozás – a dokumentum a 14.5. pontnak megfelelően 3 évig felhasználható.
A támogatás utalása
A Szerződés mindkét fél általi aláírását követő 5 napon belül a támogatási összeg egy összegben kerül átutalásra a pályázó által megadott számlaszámra, támogatási előlegként.

A pályázó vagy a kedvezményezett az NFSZK-hoz kifogást nyújthat be, ha a pályázati eljárásra, a támogatási döntés meghozatalára, a támogatási szerződés megkötésére, a költségvetési támogatás folyósítására, visszakövetelésére vonatkozó eljárás jogszabálysértő, a pályázati kiírásba vagy a támogatási szerződésbe ütközik.
Nem nyújtható be kifogás az olyan döntés, intézkedés ellen, amellyel szemben jogorvoslatnak van helye vagy amely a támogatás igénylőjére, illetve a kedvezményezettre vonatkozó jogot, kötelezettséget közvetlenül nem állapít meg.
Kifogás benyújtására a kifogásolt intézkedésről vagy mulasztásról való tudomásszerzést követő 5 napon belül írásban van lehetőség. A kifogás benyújtására nyitva álló határidő elmulasztása miatt igazolási kérelem benyújtásának helye nincs.

A kifogás tartalmazza
· a kifogást tevő nevét, székhelyét vagy lakcímét, a nem természetes személy kifogást tevő képviselője nevét,
· a kifogással érintett pályázat vagy támogatói okirat, támogatási szerződés azonosításához szükséges adatokat,
· a kifogásolt intézkedés vagy mulasztás meghatározását,
· a kifogás alapjául szolgáló tényeket és a kifogásolt vagy elmaradt intézkedéssel megsértett jogszabályi rendelkezés pontos megjelölését, és
· nem elektronikus úton történő kapcsolattartás esetén a kifogást tevő aláírását.
15.5.   Érdemi vizsgálat nélkül el kell utasítani a kifogást, ha
· azt határidőn túl terjesztették elő,
· azt nem az arra jogosult terjeszti elő,
· az a korábbival azonos tartalmú,
· a kifogás nem tartalmazza az előző pontban meghatározott adatokat,
· azt a korábbi kifogás tárgyában hozott döntéssel szemben nyújtották be,
· a kifogás benyújtásának nincs helye,
· a kifogás kizárólag olyan jogsértés ellen irányul, mely a sérelmezett eljárás megismétlésével nem orvosolható.
Az NFSZK a kifogást annak kézhezvételétől számított harminc napon belül érdemben elbírálja. Az elbírálás határideje egy alkalommal, legfeljebb harminc nappal meghosszabbítható, erről a határidő lejárta előtt tájékoztatni kell a kifogás benyújtóját. A kifogás elbírálásában - az NFSZK vezetője kivételével - nem vehet részt az, aki a kifogással érintett eljárásban részt vett.
Ha a kifogás alapos, az NFSZK elrendeli a kifogásban sérelmezett helyzet megszüntetéséhez szükséges intézkedést, egyébként azt elutasítja és döntéséről - elutasítás esetén az elutasítás indokainak megjelölésével - a kifogást benyújtóját írásban értesíti.
A kifogás tárgyában hozott döntés ellen további kifogás előterjesztésének vagy más jogorvoslat igénybevételének nincs helye.
A kifogást e-mailben kell benyújtani a titkarsag@fszk.hu címre, az eredeti szkennelt, a kifogást tevő aláírásával ellátott dokumentum beküldésével.

A nyertes pályázó a támogatott feladat kivitelezése során – a média-megjelenéseknél, rendezvényeken, kiadványokon, könyveken, az ezekkel kapcsolatos reklám és PR anyagokon, köteles az Emberi Erőforrások Minisztériuma és az NFSZK teljes nevének, valamint a támogatás tényének kifogástalan nyomdatechnikai kivitelezésben történő megjelentetésére.
A pályázónak vállalnia kell, hogy az NFSZK felkérése esetén a pályázati program teljes futamideje alatt előadás vagy workshop formájában beszámol a nyertes projektjéről.

A program befejezését követően a Szerződéshez csatolt pénzügyi elszámoló formanyomtatványban foglaltak szerint kell elszámolni, a Szerződésben meghatározott határidőig. A program megvalósítása után benyújtott elszámolások és beszámolók ellenőrzését és elfogadását követően az ellenőrzés eredménye írásban kiküldésre kerül a támogatott szervezeteknek. 

A szerződéses jogviszony akkor zárul le, ha a támogatás elszámolását az NFSZK elfogadta, a fel nem használt támogatás (amennyiben volt ilyen) és az el nem fogadott felhasználás visszafizetése megtörtént, és erről írásban értesítést kaptak támogatott szervezetek.
A támogatás felhasználását és a projekt támogatási szerződés szerinti megvalósulását az NFSZK által megbízott szakértők a helyszínen ellenőrizhetik.
A támogatások jogszabálysértő vagy nem rendeltetésszerű felhasználása, illetve a támogatási szerződésben meghatározott kötelezettségek megszegése esetén a támogatás jogosulatlanul igénybe vett támogatásnak minősül, és a kedvezményezettet a támogatás részben vagy egészben történő visszafizetési kötelezettsége terheli az Ávr-ben meghatározottak szerint.

A Pályázati Dosszié az alábbiaknak megfelelően készült:
· az államháztartásról szóló 2011. évi CXCV. törvény (Áht.); 
· az államháztartásról szóló törvény végrehajtásáról szóló 368/2011. (XII. 31.) Korm. rendelet (Ávr.); 
· a fejezeti kezelésű előirányzatok és központi kezelésű előirányzatok kezeléséről és felhasználásáról szóló 58/2015. (XII. 30.) EMMI rendelet (Fejezeti rendelet);
· az európai uniós versenyjogi értelemben vett állami támogatásokkal kapcsolatos eljárásról és a regionális támogatási térképről szóló 37/2011. (III. 22.) Korm. rendelet;

NFSZK Nonprofit Kft. 
Hazai Támogatások Programirodája
E-mail: komp2019@fszk.hu
A pályázattal kapcsolatos kérdéseket kizárólag e-mailben áll módunkban elfogadni. Hivatalos válasznak az e-mailen keresztül adott válaszok minősülnek.
A lényeges információtartalommal bíró kérdések, illetve a rájuk adott válaszok a beérkezéstől számított 5 munkanapon belül a www.nfszk.hu honlapon jelennek meg a Gyakran Ismételt Kérdések között.
Sikeres pályázást kívánunk!

Dr. Tóth Tibor
   ügyvezető

1. számú melléklet
Támogatási egységek kiszámításának módja

A támogatás a ténylegesen betöltött álláshelyek számától függ, szolgáltatásonként, az adott munkavállaló besorolásától függően. A pályázathoz csatolni szükséges a dolgozói listát táblázatban, a mellékelt Excel táblában.
A támogatás az egyes fizetési kategóriákban a 2019. évre megállapított minimálbér és garantált bérminimum teljes körű kompenzációjához szükséges forrás összes dolgozóra vetített összege alapján, szolgáltatásonként kerül megállapításra, amelyből levonásra kerül a Magyar Államkincstár által 2019. évre biztosított bérkompenzáció összege (az egyházi és nem állami fenntartású szociális, gyermekjóléti és gyermekvédelmi szolgáltatók, intézmények és hálózatok állami támogatásáról szóló 489/2013. (XII. 18.) Korm. rendelet szerint meghatározott összeg alapján).

